འུྃཿ ཀློང་ཆེན་སྙིང་གི་ཐིག་ལེ་ལསཿ བཀའ་སྲུང་མ་མགོན་ལྕམ་དྲལ་བཞུགསཿ
འུྃཿ དཔལ་ཆེན་ཁྲག་འཐུང་སྐུ་ལ་འདུདཿ བླ་རྫོགས་ཐུགས་གསུམ་ཡོངས་རྫོགས་ཀྱིཿ ཐུན་མོང་མ་ཡིན་བཀའ་སྲུང་ཆེཿ ལྕམ་དྲལ་གསུམ་གྱི་ཕྲིན་ལས་བསྟནཿ བྲག་དམར་མཚོ་གླིང་དུར་ཁྲོད་དངཿ སྒྲུབ་གནས་བྱིན་ཆེན་ལ་སོགས་པརཿ རང་རང་མཐུན་རྫས་མཆོད་ཏོར་བཤམཿ ལྟ་བ་བྱབས་ཀྱི་དར་ལྡན་པསཿ རང་ཉིད་དཔལ་ཆེན་པོར་གསལ་བའི་ཐུགས་ཀ་ནས་འོད་ཟེར་འཕྲོསཿ རཾ་ཡཾ་ཁཾ་དུ་གྱུར་པ་མཆོད་རྫས་དང་གཏོར་མ་ལ་ཕོགཿ རཾ་ལས་མེས་མ་དག་པ་ཐམས་ཅད་བསྲེགསཿ ཁཾ་ལས་ཆུ་བྱུང་བ་སྤྱངསཿ ཡཾ་ལས་རླུང་བྱུང་བས་གཏོར་ཏེ་སྟོད་པའི་ངང་ལསཿ ཀཾ་ལས་མོ་མགོའི་སྒྱེད་པོ་གསུམ་གྱི་སྟེང་དུཿ ཐོད་པ་པྱི་དཀར་ལ་ནང་དམར་བ་སྟོང་གསུམ་ཙམ་གྱི་ནང་དུ་གཏོར་མ་སོ་སོར་ཨོཾ་ཨཱཿཧཱུྃལས་ཤ་ལྔ་དང་བདུད་རྩི་ལྔའི་རང་བཞིན་རི་རབ་དང་རྒྱ་མཚོ་མཉམ་པས་ཁེངསཿ ཡཾ་ལས་རླུང་གཡོསཿ རཾ་ལས་མེ་འབར་བས་ཐོད་པའི་བདུད་རྩི་ཁོལཿ ཟླ་བའི་ཁ་ཆོད་རྡོ་རྗེ་རྩེ་ལྔ་པས་བརྒྱན་པའི་ལྟེ་བ་ལཿ ཨོཾ་ཨཱཿཧཱུྃ་གིས་མཚན་པ་ལས་འོད་འཕྲོསཿ ཕྱོགས་བཅུའི་སངས་རྒྱས་ཐམས་ཅད་ཀྱི་ཡེ་ཤེས་ཀྱི་བདུད་རྩི་སྤྱན་དྲངསཿ ཐོད་པའི་བདུད་རྩི་ལ་ཐིམ་པས་ཡེ་ཤེས་ཀྱི་བདུད་རྩི་འདོད་དགུ་ཐམས་ཅད་འབྱུང་བའི་རང་བཞིན་དུ་གྱུརཿ ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཋཿ ལན་གསུམཿ མ་ཧཱ་བ་ལིཾ་ཏ་ཧཱུྃ་ཧྲཱིཿཋཿ ལན་གསུམཿ མ་ཧཱ་རཀྟ་ཧཱུྃ་ཧྲཱིཿཋཿ ལན་གསུམཿ རང་གི་མདུན་དུ་སྣང་སྲིད་ཐམས་ཅད་སྲིད་པ་མ་མོའི་དཀྱིལ་འཁོར་ཁྲག་ཞག་གི་དབའ་ཀློང་རབ་ཏུ་འཁྲུགས་པའི་ཀློང་བྷནྡྷ་འབར་བའི་གཞལ་ཡས་ཁངཿ ཕྱོགས་མཚམས་སྐྱོང་བ་བཅུའོ་མགོ་བོས་ཕྱོགས་ཕྱོགས་ཀྱི་རྩིག་པ་བྱས་པ་ལ་གནམ་ལྕགས་ཀྱི་གཟེར་བཏབ་ཅིང་ལྷ་ཆེན་པོ་བརྒྱད་ཀྱི་ཀ་བ་ལ་ཀླུ་ཆེན་པོ་བརྒྱད་གདུང་དུ་བྲེསཿ གཟའ་ཆེན་པོ་བརྒྱད་ཀྱི་ཕྱམ་དང་། རྒྱུ་སྐར་གྱི་བྲལ་ཟེབཿ རུ་ཏྲའི་ཐོག་དང་ཆུ་སྲིན་གྱི་རྟ་བབསཿ ཆོས་འཁོར་སྨུག་ནག་གདུགས་ཕུབ་པའི་གཡས་གཡོན་ནས་ཆུ་སྲིན་གྱི་ཕྲུ་གུ་བལྟ་བཿ སྟག་དོམ་སེང་གེ་ལ་སོགས་པ་གཅན་གཟན་གདུག་པ་ཅན་གྱི་མགོ་བོས་ཁ་བད་བྱས་ཤིང་ཿ ཞེ་སྡང་སྦྲུལ་གྱི་ཆུན་པོ་ལ་ཐོད་པ་ཙལ་བུར་བརྒྱུས་པའི་དྲ་བ་དང་དྲ་ཕྱེད་དཔྱངས་པཿ འདོད་སྣམ་ལ་མཆོད་པའི་ལྷ་མོ་རྣམས་གར་བྱེད་ཅིང་ཿ བྱང་ཤར་ནས་རིམ་པའི་ཟུར་བཞིར་རྡོ་རྗེ་དང་ཿ གནམ་ལྕགས་དང་ཿ དར་ཟབ་དངཿ ཁྲག་གི་རྒྱལ་མཚན་ཆེན་པོ་བཞི་གནས་པའོཿ ཕོ་བྲང་ཆེན་པོ་དེའི་ཕྱི་རིམ་ཐོད་པ་ལྕགས་ཀྱི་གྲོང་ཁྱེར་ལ་གཤིན་རྗེ་དངཿ བདུད་དངཿ སྲིན་པོའི་ཚོགས་གནས་ཤིང་མཐར་ལྕགས་རི་ནག་པོས་བསྐོར་བའི་ནང་ཁོངས་སུ་དུར་ཁྲོད་ཆེན་པོ་བརྒྱད་ལ་རོ་རྣམ་པ་སྣ་ཚོགས་བམ་དངཿ རུལ་བདངཿ མྱགས་པ་དངཿ སྟག་དང་གཟིག་དང་དོམ་དྲེད་ལ་སོགས་གཅན་གཟན་དང་དུར་བྱ་ཀངྒ་དངཿ བཞད་ལ་སོགས་པའི་ཤ་ཟན་མང་པོས་གང་བཿ དུར་ཤིང་དངཿ བརྩུབས་ཤིང་དང་ཿ ཚེར་མ་ཅན་གྱི་ནགས་འདབས་ལ་གནོད་སྦྱིན་དངཿ ཤ་ཟ་དངཿ རོ་ལངས་དངཿ ཕྲ་མེན་དངཿ མ་མོ་མཁའ་འགྲོའི་ཚོགས་དཔག་ཏུ་མེད་པ་མདོར་ན་དུར་ཁྲོད་ཀྱི་ཆོས་མ་ཚང་བ་མེད་པས་༔ཇིགས་པར་བྱས་པའི་མཐའ་མེ་དཔུང་དང་རྡོ་རྗེའི་ར་བས་རྒྱ་ཡོངས་སུ་མཆད་པ་དེའི་ལྟོ་བ་ཕྲིན་ལས་རྣམ་པ་བཞི་ལྷུན་གྱིས་གྲུབ་པའི་གནསཿ ཐོད་མཁར་གྲུ་གསུམ་རྒྱ་ཁྱོན་ཆོས་ཀྱི་དབྱིངས་དང་མཉམ་པའི་དབུས་སུ་སྣ་ཚོགས་རོའི་གདན་ལཿ དཔལ་སྔགས་ཀྱི་བདག་མོ་ཁྲོས་མའི་རྒྱལ་མོཿ ཀུན་ཏུ་བཟང་མོའི་སྤྲུལ་པཿ འཀོར་འདས་ཐམས་ཅད་ཀྱི་བདག་ཉིད་ཆེན་མོ་ལ་ཉིད་ལས་མི་གཞན་པའི་འཁོར་དཀར་མོའི་ཚོགས་དངཿ སེར་མོའི་ཚོགས་དངཿ དམར་མོའི་ཚོགས་དངཿ མཐིང་ནག་ལ་སོགས་པ་གྲངས་དང་མཐས་མི་གཏུགས་པཿ ལ་ལ་མཛེས་པའི་ཆ་བྱད་ཅནཿ ལ་ལ་ཁྲོ་ཞིང་གཏུམ་པཿ ལ་ལ་ཆགས་ཤིང་བཞད་པ་ལ་སོགསཿ མདོར་ན་ཡེ་ཤེས་དང་ལས་ལ་གྲུབ་པའི་མ་མོ་མཁའ་འགྲོའི་ཚོགས་རྣམ་འགྱུར་དང་མིང་གིས་ཐ་དད་དུ་གྲུབ་པའི་རིགས་ཐམས་ཅད་དངཿ འཁོར་ལོ་རྒྱས་འདེབས་མའི་སྐུའི་སྤྲུལ་པ་དམ་ཅན་མ་མོ་བཅུ་གཉིསཿ གསུང་སྤྲུལ་མཁའ་འགྲོ་ཆེན་མོ་ལྔཿ ཕྲིན་ལས་ཀྱི་སྤྲུལ་པ་བསྟན་མ་བཅུ་གཉིས་གཡས་སུ་སྦྱོར་བའི་གིང་ཆེནཿ དཔལ་ལྡན་ཡེ་ཤེས་མགོན་པོ་སྤྲུལ་པའི་མགོན་པོ་སྡེ་ལྔཿ དཔལ་མགོན་བདུན་ཅུའི་ཚོགས་སྤྲུལ་པ་ཡང་འཁོར་དང་བཅས་པཿ གཡོན་དུ་སྒྲོལ་བའི་གིང་ཆེན་སྐྱེས་མཆོག་རྡོ་རྗེ་ལེགས་པ་ཐེའུ་བྲང་སྟོང་སྡེ་དང་བཅས་པཿ རྒྱབ་ཏུ་གསང་བའི་སྒྲོལ་གིང་གཟའ་བདུན་སྲོག་གི་སྤུ་གྲི་གཟའ་བརྒྱད་གདོང་མོ་བཞི་དང་བཅས་པཿ མདུན་དུ་སྦས་པའི་དཀོར་སྲུང་དུར་ཁྲོད་ལྷ་མོ་གཙུག་ལག་ཁང་དང་དགོན་གནས་རྣམས་ཀྱི་དཀོར་ཆ་སྲུང་ཞིང་ནོར་ལ་ཀླུཿ རྫས་ལ་གནོད་སྦྱིནཿ ཟས་ལ་འདྲེ་མོར་རྫུ་ཞིང་ངན་པའི་ངན་ནེ་མ་དམར་མོ་དར་ནག་གི་གོ་ཟུ་ཅན་གཡས་ལྕགས་ཀྱུ་དངཿ གཡོན་མེ་ལོང་བསྣམས་པཿ མིང་སྲིང་བརྒྱད་དང་བཅས་པ་མདོར་ན་སྲིད་པ་མ་མོའི་དཀྱིལ་འཁོར་དུ་དམ་ཚིག་དང་ཐུགས་རྗེས་འཁོད་པའི་སྔགས་སྲུང་དྲེགས་པའི་ཚོགས་དང་བཅས་པ་རང་བཞིན་གར་བཞུགས་ཀྱི་གནས་ནས་སྤྱན་དྲངས་པར་གྱུརཿ སྲོག་སྔགས་བཟླ་ཞིང་དབྱངས་ཐོབ་དང་བཅས་སྤྱན་དྲངསཿ བྷྱོཿ ཁྲག་མཚོ་ལྕགས་ཀྱི་ར་བ་ཅནཿ དུར་ཁྲོད་རོལ་པའི་གཞལ་ཡས་ཁངཿ ཐོད་མཁར་གྲུ་གསུམ་རོ་གདན་དབུསཿ ཁྲོས་ན་ནག་མོ་འབར་བའི་གདོངཿ ཨེ་ཀ་ཙ་ཏི་རལ་གཅིག་མཿ སྤྱན་གཅིག་དུས་གཙུམ་ཀུན་ལ་གཟིགསཿ ཚེམས་གཅིག་དགྲ་བོའི་སྲོག་ལ་རྔམསཿ མཐིང་ནག་གཡུ་ཡི་རལ་པ་ཅནཿ གཡས་ན་དགྲ་སྙིང་དྲོན་མོ་འཆངཿ གཡོན་པས་གཡུ་སྤྱང་ཁྲ་ཐབས་འགྱེདཿ ཞབས་གཉིས་གྱད་ཀྱི་དོར་སྟབས་ཅནཿ སྐུ་ཡི་སྤྲུལ་པ་མ་སྲིང་མཁའ་འགྲོ་འགྱེདཿ ཐུགས་སྤྲུལ་མོན་མོ་ནག་མོ་དངཿ ཡོན་ཏན་ཕྲིན་ལས་བསམ་མི་ཁྱབཿ འཁོར་དང་བཅས་པ་གཤེགས་སུ་གསོལཿ གཡས་སུ་སྦྱོར་བའོ་གིང་ཆེན་ནིཿ ལྷ་ཆེན་དཔལ་འབར་མ་ནིང་ནགཿ རན་ཏུ་ཁྲོས་པ་སྲིན་པོའི་གདོངཿ སྤྱན་གསུམ་ཐོད་སྐམ་དབུ་རྒྱན་ཅནཿ སྤྲུལ་ནག་གསོན་མའི་རལ་པ་འཕྱོཿ གཡས་གཡོན་རུ་མཚོན་སྙིང་ཞགས་འཕྱརཿ སྐུ་ཡི་མགོན་པོ་སྟག་ཞོན་དངཿ གསུང་གི་མགོན་པོ་བིང་དམར་པོཿ ཐུགས་ཀྱི་མགོན་པོ་གྲི་གུག་ཅནཿ ཡོན་ཏན་མགོན་པོ་ལེགས་ལྡན་ནགཿ ཕྲིན་ལས་མགོན་པོ་ཏྲག་ཤད་དངཿ ལྷ་ཀླུ་གཟའ་སྐར་ཕྱོགས་སྐྱོང་བཅུཿ འཇིགས་བྱེད་དགུ་དང་རྒྱལ་ཆེན་རིགས་བཞིཿ དཔལ་མགོན་བདུན་ཅུ་ཡང་འཁོར་བཅསཿ འོག་མིན་གནས་དང་བསིལ་བ་ཚལཿ རི་རབ་ཟོམ་དང་གོ་ལའི་ངོསཿ རང་བཞིན་གནས་ནས་གཤེགས་སུ་གསོལཿ གཡོན་དུ་སྒྲོལ་བའི་གིང་ཆེན་ནིཿ སྐྱེས་མཆོག་བཛྲ་ཐིག་ལེ་རྩལཿ སྐུ་མདོག་མེ་ཡི་ཕུང་པོ་འདྲཿ དར་དཀར་རལ་གུ་སྟག་ཤམ་ཅནཿ གཡས་གཡོན་རྡོ་རྗེ་དགྲ་སྙིག་བསྣམསཿ ཆིབས་སུ་སེག་གེ་དཀར་མོ་བཅིབསཿ མཆེད་འཁོར་སུམ་བརྒྱ་དྲུག་ཅུ་དངཿ ཐེའུ་བྲང་མོན་པ་སྟོང་སྡེའི་ཚོགསཿ ལྷ་སྲིན་སྡེ་བརྒྱད་འཁོར་དང་བཅསཿ སྲིན་ཡུལ་ལངྐ་པུ་རུ་དངཿ དབུ་རུ་ཞྭ་ཡི་ལྷ་ཁང་སོགསཿ དབེན་གནས་གཉེན་པོ་གར་བཞུགས་ནསཿ སྐད་ཅིག་ཡུད་ལ་གཤེགས་སུ་གསོལཿ ཏྲག་རཀྴ་ཨེ་ཀ་ཙ་ཏི་མ་མ་བྷྱོཿ མ་ཧཱ་ཀཱ་ལ་ཤཱ་ས་ན་ཛཿ ཏྲི་བཛྲ་ས་དྷུ་ས་མ་ཡ་ཛཿ ཞེས་རོལ་མའི་སྒྲ་དང་གསུར་ཆེན་གྱི་དུད་བས་་སྤྱན་དྲངསཿ བཞུགས་གསོལ་ནིཿ བྷྱོཿ ལྕམ་མོ་ཆེན་མོ་བཞུགས་སུ་གསོལཿ དྲལ་པོ་ཆེན་པོ་བཞུགས་སུ་གསོལཿ སྦྱོར་སྒྲོལ་གིང་ཆེན་བཞུགས་སུ་གསོལཿ འཁོར་དང་བཅས་པ་ཏིཥྛ་ལྷནཿ དེ་ནས་མཆོད་པ་འབུལ་བ་ནིཿ བྷྱོཿ ཏིང་འཛིན་སྤྲུལ་པའི་གནས་མཆོག་འདིརཿ ཐུགས་དམ་སྐོང་བའི་དམ་རྫས་ནིཿ དངོས་སུ་བཤམས་དང་ཡིད་ལས་བྱུངཿ བྱང་ཆུབ་སེམས་དང་ཨ་མྲྀ་ཏཿ མྱོས་བྱེད་དབའ་ཀློང་འཁྲུགས་པ་དངཿ སྲོག་ཆགས་མདངས་ཀྱིས་ཐུགས་དམ་བསྐངཿ སྣ་ཚོགས་ཤ་དང་སྙིང་གི་ཁྲགཿ དཀར་གསུམ་མངར་གསུམ་རོ་དྲུག་ཟསཿ ཉེར་སྤྱོད་བྷ་ལིང་གཏོར་མ་དང་ཿ སྤྱན་གཟིགས་མཆོད་པས་ཐུགས་དམ་བསྐངཿ སྒྲུབ་རྫས་སྦ་དཀར་ཚིགས་གསུམ་དངཿ དུག་ཁྲག་སྦྱར་བ་གནས་ཀྱི་རྒྱུཿ འདོད་ཆགས་ཅན་གྱི་ཐུགས་དམ་བསྐངཿ ཤེས་རབ་མཚལ་དང་སྤྱི་བླུགས་ཞྭཿ ཤ་ཁྲག་སྙིང་སྣ་རུ་མཚོན་དངཿ རྨ་བྱའི་རྒྱལ་མཚན་ཙིཏྟའི་ཏོགཿ ལེ་བརྒན་དར་དང་མཐིང་ནག་གུརཿ སྣེལ་མོའི་མགོ་དང་གཡང་གཞི་སྙིངཿ ནལ་བུ་ཤ་ཁྲག་ལུནག་གསོབཿ རྐང་གླིང་ཐོད་རྔ་ལྟག་སྤྲོད་སོགསཿ རྟེན་རྫས་རྣམས་ཀྱིས་ཐུགས་དམ་བསྐངཿ བྱ་ནག་ལུག་ནག་ཁྱི་ནག་འབྲིཿ མི་ཁྱི་རྟ་ཡི་བམ་ཆེན་དངཿ མདོས་དང་འབྲས་བུ་སྣ་ཚོགས་པཿ བསྐང་རྫས་རྣམས་ཀྱིས་ཐུགས་དམ་བསྐངཿ རྟ་དང་གཡག་ནག་གྲི་སྙིང་གིསཿ དཔལ་ལྡན་མགོན་པོའི་ཐུགས་དམ་བསྐངཿ ར་ཡི་ཤ་ཁྲག་གསུམ་ཆེན་གྱིསཿ སྐྱེས་བུ་ཆེན་པོའི་ཐུགས་དམ་བསྐངཿ ཤ་ཁྲག་སྙིང་སྣ་ར་མཆིན་གྱིསཿ གཟའ་བདུད་འཁོར་བཅས་ཐུགས་དམ་བསྐངཿ དཀར་དམར་འོ་ཆོལ་རྟ་བོང་ཤསཿ དུར་ཁྲོད་བདག་མོའི་ཐུགས་དམ་བསྐངཿ མདོར་ན་སྣང་སྲིད་སྣོད་བཅུད་ཀུནཿ དབང་པོ་དྲུག་གི་སྤྱོད་ཡུལ་དུཿ རང་རང་མཐུན་པའི་དམ་རྫས་ཀྱིསཿ སྤྲུལ་འཁོར་ཡོངས་རྫོགས་ཐུགས་དམ་བསྐངཿ ཁྱད་པར་དུས་ཀྱི་ཐ་མ་ལཿ སྲིད་པའི་བདེ་སྡུག་མ་མོས་བྱེདཿ འབྱུང་བ་ལྔ་ཡང་ཡུམ་ལྔའི་ཀློངཿ དེ་ཕྱིར་སྲིད་པ་མ་མོར་གྲགསཿ དབྱིངས་ལ་རྣམ་རྟོག་མོ་མངའ་ཡངཿ རྩལ་ལས་སྤྲུལ་པར་ཤར་བའི་ཚེཿ ལེགས་ཉེས་སྟངས་འཛིན་མ་མོ་ནིཿ ཀོ་ལོང་རུ་ང་གདུག་རྩུབ་ཆེཿ རྣལ་འབྱོར་ཐབས་ལ་མི་མཁས་ཤིངཿ འཇིག་རྟེན་རྨོངས་པའི་དབང་གྱུར་པསཿ ལྷ་མོའི་དམ་ཚིག་གང་དང་གངཿ དེ་ཀུན་དང་དུ་མ་བླངས་ཤིངཿ དཀར་དམར་ཐབ་དང་གཞོབ་ལ་སོགསཿ ཐུགས་དང་འགལ་བའི་ལས་བགྱེས་པཿ ཁྱོད་ལ་མཐོལ་ལོ་བཟོད་པར་བཞེསཿ དབྱིངས་ནས་བཀའ་ཆད་མ་བཏང་ཅིགཿ ཤོ་དང་རྡེའུ་མ་འགྲེངས་ཤིགཿ ཁྲམ་དང་དལ་ཁ་མ་སྟོན་ཅིགཿ ཚོན་གྲུ་ནད་རྐྱལ་མ་བརྡེག་ཅིགཿ གོད་ཁ་གནས་འགྱུར་མ་བཏང་ཅིགཿ ཐུགས་དམ་གཉན་པོ་བསྐངས་གྱུར་ནསཿ ཞི་རྒྱས་གཉིས་ཀྱིས་གསོ་བ་དངཿ དབང་དྲག་རོལ་པའི་མངོན་སྤྱོད་ཀྱིཿ ལས་བཞིའི་དངོས་གྲུབ་བདག་ལ་སྩོལཿ དོ་གལ་ཆེ་ན་ཕུད་སྐོང་བྱ་སྟེཿ ཕུ་ཉུང་ངུ་ཙམ་ལ་བྱར་མི་རུང་ངོཿ ཧོཿ འོག་མིན་བདེ་བ་ཆེན་པོའི་ཞིང་ནཿ ཀུན་ཏུ་བཟང་མོ་དབྱིངས་ཀྱི་ཡུམ་ཆེན་ལཿ ཉི་ཤུ་རྩ་བཞི་སྤྲུལ་པའི་ཡུལ་ནཿ མ་མོ་མཁའ་འགྲོ་ཀུན་གྱི་རྗེ་མོཿ དཔལ་སྔགས་ཀྱི་བདག་མོ་ནག་མོ་ཁྲོས་མ་ལ་གསོལ་ལོཿ ཨེ་ཀ་ཙ་ཊི་སྤུན་དྲུག་་གསོལ་ལོཿ དེའི་བྲན་མོ་བཅུ་བཞི་ལ་གསོལ་ལོཿ གཡོག་མོ་ལྔ་བཅུ་རྩ་བརྒྱད་ལ་གསོལ་ལོཿ ཡང་གཡོག་འབུམ་ཁྲི་འབུམ་སྟོང་ལ་གསོལ་ལོཿ ནམ་གྲུ་རེ་མ་ཏི་ལ་གསོལ་ལོཿ འདོད་ཁམས་ཀྱི་དབང་ཕྱུག་མ་ལ་གསོལ་ལོཿ ཤྭ་ན་མ་བཞི་ལ་གསོལ་ལོཿ ས་བདག་མ་བཞི་ལ་གསོལ་ལོཿ བདག་ཉིད་མ་བཞི་ལ་གསོལ་ལོཿ དུར་ཁྲོད་བདག་མོ་ལྕམ་དྲལ་ལ་གསོལ་ལོཿ དབང་གི་ལྷ་མོ་ཙནྟྲི་ཀ་ལ་གསོལ་ལོཿ ཤན་པ་ནག་མོ་སྲོག་སྒྲུབ་མ་ལ་གསོལ་ལོཿ ལྷ་མོ་དུད་སོལ་མ་ལ་གསོལ་ལོཿ རྡོ་རྗེ་དྲག་མོ་རྒྱལ་ལ་གསོལ་ལོཿ མ་སྲིད་བསྟན་མ་བཅུ་གཉིས་ལ་སོགས་སྤྲུལ་པ་ཡང་ཉིང་སྤྲུལ་རྣམས་ལ་གསོལ་ལོཿ འབུལ་ལོཿ མཆོད་དོཿ གསང་སྔགས་ཀྱི་བསྟན་པ་སྲུང་ཤིགཿ རྣལ་འབྱོར་པའི་མགོན་སྐྱབས་མཛོད་ཅིགཿ བསྟན་འཛིན་གྱི་སྐྱེས་བུ་སྤེལ་ཅིགཿ དགྲ་བྱུང་ན་སྙིང་ཐོན་ཅིགཿ གེགསབྱུང་ན་མགོ་བོ་ཁོས་ཤིགཿ དུག་བྱུང་ན་བྱ་ཐོང་ཤིགཿ བྱད་བྱུང་ན་རང་གཤེད་དུ་ཕོབ་ཅིགཿ རྐྱེན་ངན་དང་བར་ཆད་སོལཿ བསམ་དོན་གྱི་རེ་བ་གང་ཡིན་པ་སྐད་ཅིག་ཉིད་ལ་གྲུབ་པར་མཛོད་ཅིགཿ ཧོཿ རྟོགས་པས་བདག་བསྒྲལ་ཀུན་ཏུ་བཟང་པོཿ དུག་གསུམ་རུ་ཏྲའི་གཤེད་དུ་ཁྲོས་པ་ལྷ་ཆེན་དཔལ་འབར་མ་ནིང་ནག་པོ་ལ་གསོལ་ལོཿ སྟག་ཞོན་སྐུའི་མགོན་པོ་ལ་གསོལ་ལོཿ བིང་དམར་གསུང་གི་མགོན་པོ་ལ་གསོལ་ལོཿ གྲི་ཀུག་ཐུགས་ཀྱི་མགོན་པོ་ལ་གསོལ་ལོཿ ལེགས་ལྡན་ཡོན་ཏན་གྱི་མགོན་པོ་ལ་གསོལ་ལོཿ ཏྲག་ཤད་ཕྲིན་ལས་ཀྱི་མགོན་པོ་ལ་གསོལ་ལོཿ འབུལ་ལོཿ མཆོད་དོཿ གསང་སྔགས་ཀྱི་བསྟན་པ་སྲུང་ཤིགཿ རྣལ་འབྱོར་པའི་མགོན་སྐྱབས་མཛོད་ཅིགཿ བསྟན་འཛིན་གྱི་སྐྱེས་བུ་སྤེལ་ཅིགཿ དགྲ་བྱུང་ན་སྙིང་ཐོན་ཅིགཿ གེགསབྱུང་ན་མགོ་བོ་ཁོས་ཤིགཿ དུག་བྱུང་ན་བྱ་ཐོང་ཤིགཿ བྱད་བྱུང་ན་རང་གཤེད་དུ་ཕོབ་ཅིགཿ རྐྱེན་ངན་དང་བར་ཆད་སོལཿ བསམ་དོན་གྱི་རེ་བ་གང་ཡིན་པ་སྐད་ཅིག་ཉིད་ལ་གྲུབ་པར་མཛོད་ཅིགཿ ཧོཿ གཙང་རིས་ལྷ་ཡི་མགོན་པོ་དབང་པོ་ཚངས་པ་ལ་གསོལ་ལོཿ དབང་ཕྱུག་དང་ཁྱབ་འཇུག་ལ་གསོལ་ལོཿ གདོང་དྲུག་དང་འདོད་དབང་ལ་གསོལ་ལོཿ ཚོགས་བདག་དང་བྷྲིཾ་གི་ལ་གསོལ་ལོཿ ཀླུའི་མགོན་པོ་མཐའ་ཡས་དང་འཇོག་པོ་ལ་གསོལ་ལོཿ དུང་སྐྱོང་དང་སྟོབས་རྒྱུ་ལ་གསོལ་ལོཿ པདྨ་དང་པདྨ་ཆེན་པོ་ལ་གསོལ་ལོཿ རིགས་ལྡན་དང་ནོར་རྒྱས་ལ་གསོལ་ལོཿ དྲང་སྲོང་གི་མགོན་པོ་ཉི་མ་དང་ཟླ་བ་ལ་གསོལ་ལོཿ མིག་དམར་དང་ལྷག་པ་ལ་གསོལ་ལོཿ ཕུར་བུ་དང་པ་སངས་ལ་གསོལ་ལོཿ སྤེན་པ་དང་སྒྲ་གཅན་ལ་གསོལ་ལོཿ ཁྱད་པར་དུ་ཡང་ཁྱབ་འཇུག་ཆེན་པོ་ཿ བི་ནུ་རཱ་ཙཿ རཱ་ཧུ་ལཿ བི་ཊི་པ་ཏྲཿ ལྗང་སྔོན་དྲག་པོཿ དུ་བ་མཇུག་རིངཿ བདུད་པོ་རོག་ཏིཿ བི་ན་ཡ་ཀ་ལ་སོགས་ཏེ་ཐོག་སེར་དང་ལྟས་ངན་གྱི་བདག་པོ་སྤྲུལ་པའི་གཟའ་བརྒྱད་གདོང་མོ་བཞི་དང་བཅས་པ་ལ་གསོལ་ལོཿ འབུལ་ལོཿ མཆོད་དོཿ གསང་སྔགས་ཀྱི་བསྟན་པ་སྲུང་ཤིགཿ རྣལ་འབྱོར་པའི་མགོན་སྐྱབས་མཛོད་ཅིགཿ བསྟན་འཛིན་གྱི་སྐྱེས་བུ་སྤེལ་ཅིགཿ དགྲ་བྱུང་ན་སྙིང་ཐོན་ཅིགཿ གེགསབྱུང་ན་མགོ་བོ་ཁོས་ཤིགཿ དུག་བྱུང་ན་བྱ་ཐོང་ཤིགཿ བྱད་བྱུང་ན་རང་གཤེད་དུ་ཕོབ་ཅིགཿ རྐྱེན་ངན་དང་བར་ཆད་སོལཿ བསམ་དོན་གྱི་རེ་བ་གང་ཡིན་པ་སྐད་ཅིག་ཉིད་ལ་གྲུབ་པར་མཛོད་ཅིགཿ ཧོཿ རྒྱུ་སྐར་གྱི་མགོན་པོ་སྨིན་དྲུག་དང་སྣར་མ་ལ་གསོལ་ལོཿ མགོ་དང་ལག་པ་ལ་གསོལ་ལོཿ